《羁燕四十馀日归兴殊切口占赋归 其五》
宋代·汪梦斗

身到嬴秦古塞垣，茫茫禹迹故皆存。近来粤客通南货，旧日燕人祭北门。

治极汉唐犹驳杂，功侔禹稷有根源。纪纲法度于何是，归醉床头老瓦盆。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。